Un jove denuncia una agressió policial xenòfoba el gener del 2019 al Bages: “Negre de merda, racista és poc” | ACN | barcelona | Societat | El Punt Avui\nUn jove denuncia una agressió policial xenòfoba el gener del 2019 al Bages: “Negre de merda, racista és poc” Un jove denuncia una agressió policial xenòfoba el gener del 2019 al Bages: “Negre de merda, racista és poc” Un jove denuncia una agressió policial xenòfoba el gener del 2019 al Bages: “Negre de merda, racista és poc” Un jove denuncia una agressió policial xenòfoba el gener del 2019 al Bages: “Negre de merda, racista és poc” + Un jove denuncia una agressió policial xenòfoba el gener del 2019 al Bages: “Negre de merda, racista és poc” E-mail\nbarcelona - 15 juny 2020 10.53 h\nUn jutjat investiga el fets i SOS Racisme assegura que els agents dels Mossos segueixen treballant al cos\nManifestació a Sant Jaume dins el moviment Black ‘Lives Matter’, el 7 de juny ACN.\nUn jove denuncia una agressió policial xenòfoba el gener del 2019 al Bages: “Negre de merda, racista és poc” Un jove denuncia una agressió policial xenòfoba el gener del 2019 al Bages: “Negre de merda, racista és poc” Un jove denuncia una agressió policial xenòfoba el gener del 2019 al Bages: “Negre de merda, racista és poc” Un jove denuncia una agressió policial xenòfoba el gener del 2019 al Bages: “Negre de merda, racista és poc” Un jove denuncia una agressió policial xenòfoba el gener del 2019 al Bages: “Negre de merda, racista és poc” E-mail\nSOS Racisme ha fet públic aquest dilluns el cas d’una presumpta agressió racista per part d’agents dels Mossos d’Esquadra a un jove de 20 anys, Wubi. Segons ha relatat l’entitat en un comunicat i explica el jove en un vídeo, els fets van tenir lloc el gener del 2019 en una localitat del Bages quan Wubi sortia de casa seva mentre la policia hi estava intervenint per un desnonament. Els agents el van tirar a terra, el van colpejar i el van insultar, segons l’entitat. L’agredit va gravar amb el mòbil com els agents li deien “negre de merda, racista és poc” o “tu ets un mono”. Wubi i la seva família van denunciar els fets, que està investigant un jutjat. SOS Racisme ha assegurat que els agents continuen treballant al cos.\nEl cas és del gener del 2019 i el jove i SOS Racisme l’han fet públic ara en el context del moviment Black Lives Matter’ Els fets van tenir lloc la tarda del 10 de gener d’aquell any a Sant Feliu Saserra quan el jove es disposava a sortir de casa seva quan a l’edifici on vivia s’estava fent una intervenció policial per desnonament. L’entitat explica que, en arribar al pàrquing, un grup d’agents dels Mossos van entrar i van demanar-li la documentació. Mentre l’identificaven, un dels agents li va preguntar si era el “jardiner” de l’edifici i “van començar a llençar-li bosses d’escombraries, a empentar-lo, a escopir-lo i a propinar-li cops al cap mentre proferien insults racistes”.\nWubi va fugir, moment en què un agent va disparar una arma sense arribar a tocar-lo, segons SOS Racisme. El jove va trucar els seus veïns per avisar-los, però un dels agents es va posar al telèfon i va amenaçar-lo amb posar-li una “ordre de recerca i captura” si no tornava. Davant d’això, el jove va decidir tornar, però va engegar la gravadora amb el mòbil.\nEn la gravació, se sent com els agents li diuen “tu ets un mono”, “un altre dia que toquis a un dels meus, t’enfonso la cara a aquí”, o “això és el més a prop que veuràs el dimoni”. També li van dir “negre de merda, fill de la gran puta”, “negre de merda, racista és poc” o “racista no, el següent”.\nAltres frases que se senten en la gravació són: “la propera vegada que vegis a la policia, corre, però intenta anar-te’n molt lluny, ves més lluny de l’Àfrica”, “he fallat, sinó et rebentava les costelles”, “has sentit la bala quan he disparat?”, o bé “soc racista, molt, però si fossis blanc, t’hauria pegat igual de fort o més, però soc racista.\nSOS Racisme explica que a continuació van traslladar Wubi a comissaria detingut i que no va ser fins hores més tard que un altre grup d’agents el van traslladar al centre hospitalari Sant Joan de Déu de Manresa, on li van fer radiografies i proves en presència dels agents. A més, afegeixen que els Mossos el van posar a disposició judicial en qualitat de denunciat per un delicte contra la salut pública, però que el jutjat d’instrucció número 5 de Manresa va arxivar el cas.\nEl jove i la seva família, van denunciar els fets per la via penal i un jutjat de Manresa els investiga. SOS Racisme explica que el jove va demanar explicacions als Mossos d’Esquadra i que aquests van accedir a reunir-s’hi. Segons explica l’advocada i tècnica del Servei d’Atenció i Denúncia de SOS Racisme, Marilda Sueiras, que va estar present en aquesta reunió, el comissari Josep Codina “es va limitar a escoltar i va assegurar que des dels Mossos no es podia emprendre cap actuació contra els agents mentre el procediment penal estigués en curs”.\nEn un vídeo, el jove, que ara viu a Sabadell, explica que els agents el van fer sentir “pitjor que la merda” i que ha decidit fer públic el seu cas per demostrar que “això no passa a l’estranger, passa aquí i és real”. “A poc a poc ho vaig superant, però és una cosa que sempre estarà allí”, afegeix.\nPer SOS Racisme, aquest cas “no és únicament conseqüència de la ideologia racista d’un grup d’agents dels Mossos”, sinó que “ve determinat pel context de manca de mecanismes de control, impunitat, racisme i corporativisme policial en què els agents treballen”, segons l’entitat.\nLa setmana passada, el comissari en cap dels Mossos d’Esquadra, Eduard Sallent, va afirmar que les detencions i identificacions amb perfil ètnic són un fenomen “transversal” a les policies del món, i va apuntar que la llei d’estrangeria, els processos migratoris i determinades realitats d’exclusió social produeixen un “biaix” en les identificacions que es corregeix sobretot amb més formació i conscienciació.\nL’organització considera que “entendre i normalitzar el racisme policial i la seva violència com a tendència natural i conseqüència de processos migratoris i societats diverses és reduir el racisme a una qüestió moral”, i afegeix que “l’exclusió social la produeix l’Estat i les seves institucions sobre la base d’una jerarquització racial”.\nSOS Racisme va adreçar el 2018 als cossos policials un llistat de propostes per posar fi a les identificacions per perfil racial, en el marc de la campanya ’Pareu de parar-me’. Entre aquestes propostes hi ha un formulari d’identificació i registre que obligaria els agents a argumentar sempre el motiu d’una identificació i permetria elaborar estadístiques. L’organització ha lamentat que fins al moment tots els cossos policials de Catalunya han rebutjat aquesta proposta, que s’implementa en algun municipi de l’estat, com ara Fuenlabrada.\nPer a l’entitat, “urgeix posar fi a la impunitat policial” a partir de mecanismes de control i avaluació interna que permetin prevenir i lluitar contra aquests casos.\nTensió a Premià de Mar després que un grup de veïns ataqués amb pedres un pis ocupat per migrants\nEl no al racisme recorre el centre de Barcelona


El TC suspèn la Llei de l'esport catalana\nEl passat dia 4 de març, el Tribunal Constitucional va admetre a tràmit el recurs d'inconstitucionalitat presentat pel Govern espanyol contra la Llei catalana de l'esport.\nEl Tribunal Constitucional ha admès a tràmit el recurs interposat pel Govern espanyol contra la Llei 7/2015, de 14 de maig, de modificació de la Llei 3/2008, de l’exercici de les professions de l’esport.\nAmb aquesta decisió, el Tribunal Constitucional ha suspès provisionalment la normativa, fins que es pronunciï sobre si és o no constitucional, per a la qual cosa té un termini de cinc mesos prorrogables.\nSegons el Govern espanyol, la reforma de la Llei d’exercici de les professions de l’esport de Catalunya vulnerava la unitat del mercat i excedia les competències de la Generalitat.\nAixí ho va explicar la vicepresidenta del Govern espanyol, Soraya Sáenz de Santamaria, el 19 de febrer, després del Consell de ministres en què es va acordar presentar el recurs d’inconstitucionalitat.\nSegons el Govern espanyol, s’excedeixen les competències de la Generalitat en permetre, en virtut de l’article 4 de la Llei, que la Secretaria General de l’Esport estableixi acords d’equiparació de professionals amb registres d’altres països de la UE, entenent que Catalunya no tindria competències per signar convenis internacionals.\nTribunal Constitucional, esport, Generalitat de Catalunya\nLa Fundació Brafa dona joc a les persones que més ho necessiten\nL’esport com a eina educativa i inclusiva: el projecte internacional WINS cerca participants


Agenda històrica - Formació - JORNADA TÈCNICA La perdiu roja: Gestió de les àrees de caça i la repoblació - Federació Catalana de Caça\nJORNADA TÈCNICA LA PERDIU ROJA: GESTIÓ DE LES ÀREES DE CAÇA I LA REPOBLACIÓ\nTÀRREGA, dimarts 24 d’abril de 2018\nLa pràctica de la caça i la complexitat de la seva gestió, així com la necessària sostenibilitat per evitar els efectes de la pressió cinegètica, fan oportú la programació d’aquesta jornada. En aquesta s’exposaran els condicionaments dels plans tècnics de gestió de les àrees privades de caça i d’altra banda els aspectes relacionats amb les repoblacions de les perdius. La jornada està oberta a tots els interessats en el tema.\n16.30 h Inscripcions i lliurament de la documentació\n16.45 h Presentació de la jornada Sr. Ramon Cuadros, director de l’Escola Agrària de Tàrrega. Sr. Jaume Teixidó, president de la Federació Territorial de Caça de Lleida. Sr. Ferran de Noguera, director dels Serveis Territorials del DARP a Lleida.\n17.00 h Pla tècnic de gestió de l’àrea privada de caça: alliberament i repoblació\nSr. Francesc Cases, cap de la Secció d’Activitats Cinegètiques i Pesca Continental. Serveis Territorials del DARP a Lleida.\n17.30 h Què esperem de les repoblacions de la perdiu?\nSr. Josep Mª López, cap de la Secció d’Activitats Cinegètiques i Pesca Continental. Serveis Territorials del DARP a Barcelona.\n18.30 h Factors i maneig de la repoblació de la perdiu roja.\nExperiències Sr. Aleix Pujol. Enginyer Tècnic Forestal.\n19.15 h Finalització de la Jornada\nEscola Agrària de Tàrrega Av. de Tarragona, s/n 25300 TÀRREGA\nLa jornada és gratuïta, es pot inscriure a través de: Serveis Territorials del DARP a Lleida (Tel.: 973 246 650- A/e: pattstlle.daam@gencat.cat)


Cook, Fast & Go: Restaurants 10 - Es Xibiu\nAvui us recomanem el bar de tapes Es Xibiu, on realment els preus són anti-crisi. Si teniu ganes de tapes i vi aquest serà el vostre lloc! Totes costen 1€ o 1,50€ i tant les tapes com la selecció del vi valen la pena de tastar. L'ambient és agradable i la selecció musical de qualitat, ideal per passar-hi una bona estona.\nA més, per cap d'any, juntament amb el Red rocket, un altre local, fan una oferta en la qual si consumeixes en un dels dos locals, et regalen una copa a l'altre, i també a l'inrevés. Als dos locals hi haurà molt d'ambient i la música està més que assegurada. Així que si passeu el cap d'any a la ciutat, no dubteu a passar-hi!\nEs Xibiu obre de dimarts a divendres de les 18:30 a les 00:00.\nDissabtes de les 11:30 a les 00:30 i diumenges de 11:30 a 15:30.\nEl dilluns no hi aneu, que el trobareu tancat!\nPublicat per Cook Go a 9:47


L’Ajuntament de Sitges i Coopsetània organitzen un cicle de jornades per abordar la inserció de les persones migrades — Ajuntament de Sitges\nL’Ajuntament de Sitges i Coopsetània organitzen un cicle de jornades per abordar la inserció de les persones migrades\nL’Ajuntament de Sitges i Coopsetània organitzen un cicle de jornades per abordar la inserció de les persones migrades Una trentena de personal tècnic de diferents administracions d’arreu del territori han participat a la primera jornada, ‘Experiències d’inserció des del món local: una mirada al fenomen del Top Manta’. La segona jornada es planteja oberta a la participació d’entitats i col·lectius, més enllà de l’experiència tècnica de les administracions públiques. https://www.sitges.cat/actualitat/noticies/l2019ajuntament-de-sitges-i-coopsetania-organitzen-un-cicle-de-jornades-per-abordar-la-insercio-de-les-persones-migrades https://www.sitges.cat/actualitat/noticies/l2019ajuntament-de-sitges-i-coopsetania-organitzen-un-cicle-de-jornades-per-abordar-la-insercio-de-les-persones-migrades/@@download/image/Casa de la Vila (2).jpeg\nUna trentena de personal tècnic de diferents administracions d’arreu del territori han participat a la primera jornada, ‘Experiències d’inserció des del món local: una mirada al fenomen del Top Manta’. La segona jornada es planteja oberta a la participació d’entitats i col·lectius, més enllà de l’experiència tècnica de les administracions públiques.\nL’Ajuntament de Sitges ha organitzat la primera jornada de treball entre municipis sobre la inserció de persones migrades, amb especial atenció a les que es dediquen a la venda ambulant irregular. La jornada, ‘Experiències d’inserció des del món local: una mirada al fenomen del Top Manta’, celebrada en format telemàtic, i impulsada per les regidories de Promoció Econòmica i Drets Socials, Ciutadania i Igualtat de l’Ajuntament de Sitges amb la col·laboració de l’Ateneu Cooperatiu, Coopsetània, ha abordat qüestions relacionades amb l’àmbit local, les persones migrades, el procés de regularització i la venda ambulant no autoritzada.\nAl voltant de 30 persones entre ponents, personal tècnic d’ens municipals i d’altres administracions, com la Mancomunitat Penedès-Garraf, la Generalitat de Catalunya i el Consell Comarcal del Garraf i de l’Alt Penedès, així com entitats que treballen amb persones migrades, han participat en la primera jornada. La iniciativa dóna resposta a una de les accions proposades a la Taula de treball sobre el Top Manta, integrada també per altres departaments municipals com Salut Pública, Governació i Comunicació, i representants del sector privat a través de l’Associació Sitges Comerç. La iniciativa sorgeix del catàleg de mesures interdepartamental elaborat per tècnics i responsables municipals i és també una de les propostes acordades amb el sector comercial, per treballar aquest fenomen a partir d’un enfoc social i laboral.\nEl Pla d’Acció en el qual treballa l’Ajuntament de Sitges proposa també conèixer experiències i realitats d’altres municipis, per estudiar i valorar l’aplicació de propostes i projectes viables tant a Sitges com a la resta del país.\nAquesta primera jornada s’ha adreçat principalment a personal tècnic dels ens locals que treballen amb ciutadania nouvinguda. La voluntat és donar continuïtat al cicle amb una segona jornada, que tindrà lloc en les properes setmanes i que comptarà amb la participació d’entitats socials i persones que es dediquen a la venda ambulant no autoritzada.\nLes conclusions i experiències extretes de les jornades serviran per continuar avançant des la vessant social en projectes d’inserció sociolaboral i cohesió social. Una mostra d’aquesta voluntat és la cessió de l’Ajuntament d’una parada a la Fira d’Artesania a l’Associació Popular de Venedors Ambulants, on hi treballen persones que s’havien dedicat a la venda ambulant no autoritzada i on es poden trobar productes elaborats artesanalment per persones migrades de països africans.


WILLOW SMITH EXPLICA PER QUÈ PREFEREIX EL POLIAMOR PER SOBRE DE LES RELACIONS MONÒGAMES - AMOR I SEXE\nWillow Smith explica per què prefereix el poliamor per sobre de les relacions monògames\nPrincipal Amor I Sexe Willow Smith explica per què prefereix el poliamor per sobre de les relacions monògames\nLa idea del matrimoni “irrita” Willow Smith. Va dir en un nou episodi de Red Table Talk que va trobar la satisfacció en les relacions poliamoroses.\nWillow Smith diu que el poliamor li funciona perquè li dóna l’oportunitat de crear el tipus de relació que satisfà les seves necessitats i permet que aquells amb qui participa també se sentin realitzats.\nAquest va ser el missatge que va compartir al darrer episodi Xarxa de taula vermella , que es va centrar en el tema, El poliamor és per a tu? La pràctica consisteix en mantenir relacions múltiples, sovint sexuals però també emocionals, amb parelles obertes, honestes i consentents. Un grup divers de convidats van compartir les seves experiències amb el poliamor, què els hi va portar i per què els funciona durant l’episodi.\nCrec que el fonament principal és la llibertat per poder crear un estil de relació que us funcioni i no només entrar en la monogàmia, perquè això és el que tothom diu que és el que cal fer, va dir Willow a la seva mare, Jada Pinkett Smith , i Gammy, Adrienne Banfield-Norris. Va afirmar que creu que la principal raó per la qual molts matrimonis no funcionen és per la infidelitat, però quan es permet que les persones tinguin els seus desitjos i necessitats satisfets amb diverses parelles en una relació poliamorosa, això no és necessàriament un problema.\nPel que fa a Gammy, va lluitar per entendre la pràctica al principi com a fan de la monogàmia. Va comentar que sentia que tot es tractava només de sexe, però Willow va dir que és més profund que això. (També va assenyalar que és la persona menys sexual del grup d'amics i només poliamorosa.)\nDiguem que no sempre has estat el tipus de persona que vol tenir relacions sexuals tot el temps, però la teva parella sí. Vosaltres sereu la persona que digui, només perquè no tinc aquestes necessitats, tampoc les podeu tenir? I, per tant, aquest és un dels motius pels quals realment m’interessava el poli és perquè m’hi van introduir mitjançant una lent no sexual, va dir.\nNomés es veu a si mateixa en relacions amb fins a dues parelles alhora. Willow només consideraria el matrimoni si fos absolutament necessari. S'està carregant el reproductor ...\nLa història del matrimoni realment em fa ràbia [riu], només la història del matrimoni en general i el que ha representat al llarg dels anys per a les dones en particular, va dir a la seva mare i àvia. Em sembla que l’única manera de casar-me és, diguem-ne, jo i la meva parella o parelles volem ajudar la gent i hem d’ajuntar les nostres finances per fer realitat aquesta visió. Només així em podia veure casant-me. Hi ha d’haver un propòsit més enllà de ... “Crec que ets maca”.\nPer tant, el poliamor és la preferència per Willow, que diu que és una pràctica que es pot gaudir un cop superats els sentiments de gelosia.\nVaig ser idealista al respecte i després em vaig situar en una situació que em va semblar que hi havia moltes coses que s’han d’abordar dins meu, va dir. Potser haig d’allunyar-me d’aquesta situació i abordar aquestes coses perquè realment vull entrar en aquesta situació amb una mentalitat més, com dir-ho, amb una mentalitat més trencada.\nFer un pas enrere i treballar algunes inseguretats li va permetre entrar en les seves associacions capaces de sentir-se satisfeta amb totes les parts implicades.\nElla no diu que no hi estic sentint com si estigués mancada. Entrar-hi sentint-me realitzat i sentint que realment ho puc fer. Tinc les eines. Tinc la seguretat dins.\nquant de temps ha estat Gucci a la presó\nde manera que creieu que podeu ballar coreografies de parets de travis\ncauen la unió sanaa lathan i gabrielle


ELS INTOCABLES – Cartulari de la Catalunya Comtal\nArticle publicat a "El PuntAvui" el 5 de juny de 2018\nNo em referiré a la gent amb l’estatus social més baix a l’Índia, ni a la famosa sèrie d’Eliot Ness dels anys 60. Va dirigit a la casposa casta dirigent de Ñ; en tots els àmbits. Són els que es troben per sobre de la llei, perquè tenen butlla neofranquista.\nQuan es diu que ningú està per sobre de la llei, qui fa servir la frase és un esbiaixat i/o un radical nacionalista espanyol. No inclou la casta ancestral, sinó als perjudicats per decisions judicials polititzades. Va contra els anti-sistema i la majoria social majoritària representada al Parlament. Com que no poden bombardejar (ja voldrien alguns), fan servir amb acritud insults, clavegueres i magistrats afins, servidors acèrrims de l’estratègia de fer-nos renegar del dret de construir un estat sobirà. Quantes euroordres fracassades caldran? No saben què és el ridícul; són hidalgos! Campions del maniqueisme (bons i dolents). Qui controla els polítics cocaïnòmans?\nEls catalans amenacem, perquè alguns jutges i famosos unionistes volen tenir protecció de franc? Seguint aquest fals sil·logisme, els polítics del govern central i els borbons, que en porten, ho fan perquè la societat madrilenya és violenta? És que són tan tanoques en el seus relats… que no aguanten un examen de màster de la Universidad Rey Juan Carlos!\nSant Quirze (Vallès Occidental)


Visites guiades a fortificacions de la Fatarella i exposició | Viulebre\nVisites guiades a fortificacions de la Fatarella i exposició\nDissabte, 29 Setembre, 2012 - 09:00 - Diumenge, 30 Setembre, 2012 - 19:00\nVisites guiades a les fortificacions de la Fatarella i exposició.\nDins les Jornades Europees del Patrimoni 2012, organitzades per el Museu d’Història de Catalunya. Durant tot el cap de setmana del 29 i 30 de setembre, Lo Riu fa visites guiades a aquest espai històric del final de la Batalla de l’Ebre.\nDissabte 29, de 10 h a 13 h i de 16 h a 19 h\nDiumenge 30, de 10 h a 13 h\nEn aquestes visites podrem veure el resultat de les excavacions arqueològiques que van dur a terme l’equip d’arqueòlegs de la Universitat de Barcelona i del CSIC el 2011.\nTambé es farà una ofrena floral, al lloc on es van localitzar les restes d’un soldat republicà (Charlie) en el transcurs de les excavacions arqueològiques del 2011. Aquest soldat va romandre oblidat durant 73 anys a la trinxera que va defensar fins a l’últim moment. Ell, juntament amb molts altres soldats, va fer possible que el que quedava de l’exèrcit de l’Ebre es replegués de forma ordenada a l’altra banda de riu. Charlie no és l’únic. Avui, després de 73 anys, malauradament encara queden molts soldats oblidats en el camp de batalla.\nEls mateixos dies també es podrà visitar l’exposició 1938. La darrera resistència republicana a l’Ebre, a la sala d’exposicions del local de Lo Riu (antic consultori mèdic) al número 27 del carrer Solà de la Fatarella.\nAquesta exposició consta de panells explicatius i fotografies de tot el procés de localització i identificació de les restes de la línia fortificada de la Fatarella, de la seu de comandament del XV Cos d’Exèrcit de la República i de tot el procés de recuperació d’aquest espai històric del final de la Batalla de l’Ebre. També es mostren les fotografies fetes per soldats italians, on podem veure l’estat en què va quedar el camp de batalla després de 48 llargues hores de resistència republicana.\nLo Riu, associació per l’estudi del patrimoni arqueològic i històric de les Terres de l’Ebre\nTel.: 646 925 114 / 639 991 749\nSortides / Visites guiades


Casa / Vil·la de 384m² en venda a Ibiza ciutat, Eivissa\nCasa / Vil·la en excel·lents condicions de 5 dormitoris en venda a Ibiza ciutat\nDimensions del terreny 3.023m²\nVila situada a Can Rimbau amb vista panoràmica sobre el mar, Formentera, Dalt vila, a punt per entrar a viure.\nVilla llista per entrar a viure situada en una de les més famoses urbanitzacions de l'illa, Can Rimbau. Des de la casa, es pot gaudir d'unes vistes espectaculars a la mar, a Formentera i a el casc antic d'Eivissa ciutat.\nLa vila està totalment reformada, s'assenta sobre una parcel·la de 3023 m², i té 384 m² construïts distribuïts de la següent manera:\nEntrant a la casa, s'obre un passadís a la part dreta i esquerra que dóna accés als 5 dormitoris, tots amb bany en suite i amb accés directe a la terrassa amb piscina.Desde aquí, hi ha unes escales per pujar a la terrassa de terrat, on hi ha possibilitat de muntar un chill-out per gaudir de les vistes.\nEl saló és ampli, amb finestres grans i accés directe a la piscina. La cuina està totalment equipada i se situa a continuació de la sala.\nA més, la vila té un estudi separat, ideal per allotjar un convidat o un membre de personal. També hi ha un gimnàs, un hammam i un traster.\nLa casa disposa de calefacció per terra radiant, aire condicionat fred-calor, i alarma.\nAigua i electricitat de la xarxa\n5 dormitoris amb banys en suite\nTerrassa àmplia al terrat\nPis de convidats\nL'accés a la ciutat d'Eivissa és fàcil i ràpid, a 5 minuts amb cotxe. Així mateix, la vila és a 15 minuts amb cotxe de l'aeroport.\nCasa / Vil·la de 673m² en venda a Ibiza ciutat, Eivissa\nFinalització Q4 2022\nEn venda, Casa / Vil·la 5.850.000 €\nCasa / Vil·la de 685m² en venda a Ibiza ciutat, Eivissa\nCasa / Vil·la de 218m² en venda a Sant Antoni, Eivissa\nDimensions del terreny 1.028m²


Line, substitut de Whatsapp i Viber?\nAvui m’he baixat una aplicació que pot acabar amb el whatsapp, Line. Té les funcions principals d’aquesta aplicació, chat online amb els nostres contactes, i Viber, cridaes gratuïtes per internet. Podem incloure icones Emoji, però en té algunes altres de divertides i molt més grans.\nDe moment, m’ha donat algun problema a l’hora de col·locar fotos, la resta perfecte; supose que aniran millorant les versions en poc de temps. Està disponible per iPhone, BlackBerry, Android i Windows Phone. I el que més m’ha agradat és que es pot instal·lar en PC o Mac. És més ràpid amb Line que whatsapp amb el PC.\nTambé permet actualitzar l’estat per compartir entre els amics, com si fòra un tweet.\nJo ja me l'he baixat i és molt més millor que els altres.\nNO PERGUES TEMPS I DESCARGA-TE'L JA!\nPublicat per Anònim a 11:42\nEtiquetes de comentaris: Line, maldonado


[Vídeo] Els subtítols imprescindibles que despullen el veritable missatge dels especuladors del lloguer La República\n'Barcelona es lloga' va ser l'última entrega dels reportatges que ofereix l'espai 30 Minuts de TV3 on s'explicava que trobar un pis de lloguer per sota els 700 euros a la capital catalana s'ha convertit en una missió impossible. Sobretot als barris més cèntrics. Alguns dels personatges que hi apareixen, però, tenien un discurs condescendent i legitimador del que està passant. Ara, un vídeo els ha estat subtitulat per aclarir el seu veritable missatge.\nGonzalo Bernardos, Joan Ollé, president del Col·legi d'APIs a Barcelona, Diana Salarich, de la promotroa immobiliaria Elix, Júlio Gomez Pomar, secretari d'Estat d'infraestructures, transport i habitatge són alguns dels convidats a participar en el documental “Barcelona es lloga”. El seu discurs en nom dels sectors que representen va ser comentat a les xarxes per ser condescendent amb l'encariment dels lloguers i per a legitimar-los de manera normal i traient pes a l'administració perquè en pugui frenar l'augment.\nÉs per això que un perfil de Facebook anomenat 'Els Timbres' ha subtitulat amb un missatge més proper a la ciutadania què estan dient realment aquests personatges entrevistats. Un resultat que neix amb clau de broma perquè que amaga molta més veritat de la que sembla:


de juliol 2015 | El Mirador TGN (Blog de TARRAGONA)\nVídeo: La Cucafera busca princesa 2015\nEmmarcat en les XXVI Festes del Barri del Port'15, aquest passat dissabte a la tarda va tenir lloc l'acte 'La Cucafera busca princesa 2015' com a càsting per escollir la nova nena que farà de princesa a La Cucafera Baixa enguany per Santa Tecla.\nEtiquetes: FESTES, SANTA TECLA, VIDEOS TGN\nVídeo: l'Àliga de Tarragona torna a casa restaurada pels seus 30 anys\nUn i9nstant de la cercavila amb la nova Àliga. Foto: ElMiradorTGN\nAquest dissabte 11 de juliol la Plaça de les Cols ha acollit l'acte de presentació de l'Àliga de Tarragona que 'Torna a casa restaurada!'.\nL'esdeveniment va anar a càrrec de la presència de l’alcalde de Tarragona, Josep Fèlix Ballesteros; la tinent d’alcalde de Cultura, Begoña Floria, i alguns dels responsables de la restauració, escultura i joieria, així com els representants del Ball de Diables de Tarragona i l’Àliga de Tarragona, responsables de la peça.\nEl projecte de restauració s’ha dut a terme durant els darrers quatre mesos i s’ha fet amb motiu del 30 aniversari d’aquest element festiu tan destacat i ha estat encarregat, per part de l’Ajuntament a Antoni Mas i Castelltort, escultor de l’Àliga l’any 1986 i de l’Àliga petita el 2008; a Biosca Pintors, Pintura Decorativa i Restauració i finalment per a la restauració de la corona de l’Àliga, a Tallers de Joieria Blàzquez, qui ja la van fer l’any 1986.\nEtiquetes: ESDEVENIMENTS, FESTES, NOTICIES TGN, VIDEOS PROPIS, VIDEOS TGN\nVídeo: Festa Groga amb Cercavila pels 5 anys de Xaranga Tocabemolls a Tarragona\nUn instant de la Festa Groga a la Plaça del Rei.\nFoto: El Mirador TGN www.elmiradortgn.blogspot.com\nAquest divendres 10 de juliol a les 19:00 a la plaça de la Font la Xaranga Tocabemolls va organitzar un acte festiu per tal de celebrar els seus 5 anys des de la seva fundació. L’acte, batejat amb el nom de Festa Groga, consistia en una cercavila musical pels carrers de la Part Alta on van estar acompanyats per més de mig centenar de persones.\nUn inici inesperat donava el tret de sortida a la Festa Groga des de la plaça de la Font com escenari del començament de la cercavila de celebració que, a ritme d’Amparito Roca i altres himnes festius, v seguir pel carrer Cós del Bou, baixada Peixateria, plaça del Rei, Santa Anna, plaça del Fòrum, Merceria i plaça de les Cols.\nEn cadascuna de les places la xaranga va fer parada per interpretar una part del nou espectacle creat especialment per a la ocasió. L'acte va tenir molt bona resposta de públic d'inici a fi i va allargar-se més d'una hora de gresca, música, ball i disbauxa.\nLa Xaranga Tocabemolls va néixer l’any 2010 arran de les inquietuds d’una jove colla de músics de la comarca tarragonina. Des dels seus inicis, el conjunt s’ha caracteritzat per una constant evolució musical i del seu espectacle. La progressió ha anat acompanyada d’actuacions de molt de pes dins de les festes majors del país. La mateixa ciutat de Tarragona els hi ha donat confiança per participar en les festes de Santa Tecla i Sant Magí dels darrers anys. La Baixada de l’Àliga, santa Tecla Petita i el Cercabirra són alguns dels actes més importants on la xaranga Tocabemolls ha compartit música en la capital tarragonina. A més, són els encarregats d’acompanyar la Cucafera durant la seva baixada.\nA banda de la Festa Groga, durant el 2015 la xaranga està portant el seu espectacle per diverses places de Catalunya i Aragó. Després de les actuacions al Carnaval de Vilanova i la Geltrú o les festes de Sant Pere de Reus, durant l’estiu realitzaran trenta actuacions, algunes d’elles acompanyant l’Àliga de Tarragona en diversos actes del seu 30è aniversari.\nPublicat per ElMiradorTGN el 11 de juliol\nEtiquetes: ESDEVENIMENTS, NOTICIES TGN, VIDEOS PROPIS, VIDEOS TGN\nVídeo: l'Àliga de Tarragona torna a casa restaurad...\nVídeo: Festa Groga amb Cercavila pels 5 anys de Xa...


Ja tenim LA FOTO guanyadora! - Núria Deyà\nPer començar, moltes gràcies als que vos heu animat a fer… i fer-me arribar les vostres fotos! M’ha encantat veure les meves joies a través de la vostra mirada. Com podeu veure, les fotografies són ben variades i les models i escenaris escollits, molt aguts!!\nI… ara sí: després de mirar detingudament totes les imatges, la foto que més ha cridat la meva atenció ha estat la de n’Olga Febrer Torrent: una foto d’un dels anells de la col·lecció ARBRE a la natura, als seus origens. Es tracta d’una fotografia en blanc i negre plena de textures…. on tots els elements semblen acaronar l’anell. Aquesta és la imatge guanyadora de “Jo vaig fer la joia… tú fas LA FOTO!“. Enhorabona!!! Passa quan vulguis a cercar el teu regal!\nI una vegada més, gràcies per participar!


L'Estany de Banyoles passa del verd blau característic al marró - Diari de Girona\nL'Estany de Banyoles passa del verd blau característic al marró\nEl nivell de l'aigua ha crescut en un sol dia fins a tres centímetres i en tot l'episodi, 52 · El passeig Darder es manté tallat\ne.b. 24.01.2020 | 00:31\nL'Estany de Banyoles presenta un aspecte poc habitual, una capa marronosa s'ha apoderat del verd blau que caracteritza aquest espai del Pla de l'Estany. Les imatges àeries que s'han fet públiques durant les últimes hores s'han fet virals a les xarxes socials perquè a banda de l'aspecte, es pot veure com aquest espai aquàtic ha desbordat. En tot l'episodi l'aigua de l'Estany ha crescut 52 centímetres.\nDurant la nit i matinada d'ahir, el nivell de l'aigua va créixer tres centímetres. El sobreeiximent és destacable, segons l'Ajuntament, en dos punts de l'Estany. Es tracta de l'àrea del parc de la Draga i al Club Natació Banyoles, on l'altura és més baixa respecte a la mota.\nMalgrat el desbordament, no s'han hagut de lamentar danys. Molts curiosos s'han acostat a la capital del Pla de l'Estany per fer fotos d'aquesta situació insòlita.\nA banda d'aquesta situació a l'Estany, la capital del Pla de l'Estany ahir encara tenia punts inundats. Per exemple, la riera Perpinyana al passeig Dalmau ahir encara continuava amb un alt nivell d'aigua, tot i que més baix que el dia abans, un fet que causava que l'aigua s'acumulés al mateix passeig Dalmau i al passeig Darder.\nL'acumulació d'aigua fa que continuï tancada preventivament la circulació al passeig Darder, des de la cruïlla amb el passeig Mossèn Constans fins a l'altura de l'estanyol del Vilar.\nAhir al matí també va tornar a ploure a la capital del Pla de l'Estany i des de diumenge -fins a les dues de la tarda d'ahir- s'han arribat a recollir fins a 211,3 litres. Aquesta aigua ha derivat juntament amb l'aportada per regs de la zona, que el nivell de l'aigua de l'Estany ha crescut 52 centímetres i l'aqüífer es manté al màxim de la seva capacitat.\nEn altres punts de la comarca, per exemple, a Cornellà del Terri, malgrat que la situació va anar millorant a última hora del dia, encara es van produir esllavissades i invasions de rieres a les carreteres pels alts cabals.\nL'Estany de Banyoles es manté desbordat en dos punts.


La música de banda en el Camp de Morvedre (i II)\nSerà a partir de 1820 quan el castell de Morvedre deixe de tenir importància militar, fortalesa guardada per uns pocs milicians de la vila i alguns veterans invàlids. La possessió de Morvedre va facilitar el reclutament de voluntaris transportant des de la fortalesa murvedrina els queviures, l’artilleria i les municions.\nLa divisió Maestrazgo va realitzar incursions i atacs a Sogorb, Alcalá de Xisvert, Iglesuela del Cid, Sagunt, Borriana, Vila-real, Onda, Almassora, Borriol… arribant fins i tot a les portes de Castelló. Sagunt va ser atacada per Pascual Cucala en nombroses ocasions. En la matinada del diumenge 21 de desembre de 1873 les tropes carlistas, al comandament del fill de Cucala, van practicar un “boquete en la muralla del Cantal Gros, al costat de la plaça dels Porcs“. Es dirigiran després a la Porta de Terol, reduint als seus escassos defensors i obrint les seues portes perquè entrara la resta de la partida carlista que es va apoderar ràpidament de la vila, matant a tres voluntaris que s’havien fet forts en la Casa de la Vila.\nJa Sagunt en poder de Cucala i sota el foc dels canons del castell, defensat per 350 guardians, els homes del general carlista van calar foc a la Casa de la Vila perdent-se per sempre gran part del valuós arxiu municipal. Pascual Cucala va obligar als saguntinos a col·laborar en la destrucció de les muralles construïdes poc abans, al mateix temps que demanava quatre trimestres de contribució als seus habitants\nEls pobles i viles de la Vall de Segó van haver de patir, en nombroses ocasions la visita dels carlistas. Higinio Musoles Pastor, natural de Benifairó de les Valls, ens ho explica en el seu “Dietari”. Sabem de l’existència d’aquest cuadernillo a través del primer cronista oficial de Benifairó de les Valls, José María Cueco Adrián, en els anys 60 del passat segle.\n“Dia 26 de setembre del mateix any (1873), entre les 11 i les 12 del dia, va entrar la partida de Vallés en aquestes valls. En Benifairó van cobrar un trimestre, el mateix que a Quartell, a Faura i Benevites; i Quart, dos trimestres. En Benifairó es van portar les armes de ronda i el cavall de José Gómez que li’l van enxampar, venint (aquest) de la marjal; Gens més, doncs es van penetrar unes companyies en cada poble per a fer prompte el cobrament de la contribució. A la nit es van anar a Sagunt, que també van cobrar la contribució. Després van prendre la carretera de Terol, passant pels pobles de la Baronia…“.\n“Dia 16 d’octubre de 1873, van passar una altra vegada la partida de Cucala pel camí d’Ujó directament a Sagunt, estant en fosquejar. Es van portar alguns cavalls; van fer nit a Sagunt i l’endemà, al migdia, es van eixir per a Torres-Torres, fent nit el dia 17. Aquest mateix dia, a la tarda, es va presentar la columna en aquestes Valls que manava el Brigadier Arrando, havent fet nit en els pobles de Quartell, Benifairó i Faura, perquè ho va tenir a bé el Brigadier. Vol dir que la tropa estava en les Valls i els carlistas a Torres-Torres. Al matí següent, tenint notícies que la tropa estava en les Valls, es van eixir per a Sogorb; i la tropa es va marxar el mateix matí en persecució d’ells…“.\nQuasi al mateix temps que en La Vall de Segó es creen les bandes de música a Sagunt. Es funda la banda dels “Garibaldis“, creada en 1870 per Tomás Gutiérrez, es tracta de l’actual Societat Musical “Lira Saguntina“. Vestien vestit militar, guerrera blava marí, botonera daurada i pantalons rojos i ros. El vestit s’enriquia en els dies de gala amb una banda roja cenyida en la cintura i un plomall encarnat afegit en el barret. Més tard apareixeran en el panorama musical els “Serralbos“, en clara al·lusió al marquès de Cerralbo, personatge vinculat als moviments carlistas. La fundació d’aquesta societat es va haver de més a plantejaments militars i polítics que pel cultiu de la cultura musical. El vestit d’aquests músics era semblant a l’utilitzat pels “Garibaldis”, amb l’excepció que la banda era de color celeste. La segona banda no tardaria a dissoldre’s.\nEls “Garibaldis” i alguns músics de la desapareguda banda dels “Serralbos” decideixen unir-se i crear l’actual “Lira Saguntina”, de la qual ja es tenen referències en la celebració del certamen internacional de bandes de música de València celebrat en 1886, sota l’adreça d’Antonio Chabret i Fraga.\nEn 1896 un grup d’aficionats saguntinos decideixen, sota l’adreça d’Antonio Palanca Masiá, crear una banda municipal amb alguns músics que havien pertangut a la ‘Lira Saguntina’, projecte que no va ser acollit favorablement per l’Ajuntament de la ciutat. En el seu escrit, els veïns exposaven;\n“En aquesta M. I. Ciutat no té el municipi banda municipal malgrat reunir les qualitats de tenir entre els seus fills al digníssim professor D. Antonio Palanca Masiá… i explicant a més amb els molts músics que hi ha en aquesta podria aqueix M. I. Corporació formar una bona banda municipal dirigida pel senyor Palanca…“.\nLa banda d’Algar de Palància comptava amb quaranta músics a la fi del segle XIX. En 1889 es crea la banda d’Albalat de Tarongers, fundada pel mestre d’escola d’ensenyament primari J. Michavila.\nArribem al segle XX. A les cinc bandes creades en el passat segle s’uneixen l’actual “Lira Saguntina“, de Sagunt, fundada en 1908, El “Art“ (1911), també a Sagunt i la “Unió Porteña” de Port de Sagunt. A Gilet es crea en 1905 la seua banda de música. A Estivella es refunda la banda en 1928 (la seua primera fundació es remunta a 1900), a Algímia d’Alfara es funda la banda en 1929 i l’Algímia d’Alfara es refundara en 1983.\nEn 1912 es rememora el centenari de la mort, en l’horca, de José Romeu i Parres en la plaça del Mercat de València. L’himne a l’heroi saguntino de la Guerra de la Independència, obra d’Antonio Palanca Masiá, música, i Enrique Batalla Vives, lletra, és interpretat per les dues bandes de música de la ciutat; la “Lira Saguntina” i “L’Art”.\nEn el certamen internacional de bandes de València, celebrat en 1931, van participar catorze bandes; tres eren de Sagunt; “L’Art”, la “Lira Saguntina” i la “Societat Musical”, aquesta última de Port de Sagunt. A aquestes caldrà afegir una quarta, també de Port de Sagunt, “La Musical Sota i Aznar”.\nEst era el panorama musical de banda en el Camp de Morvedre fins al període bèl·lic (1936-1939). La guerra paralitza tot tipus d’activitat, sobretot en la qual s’implica a la música. Aquesta situació va promoure la creació de xarangues formades per experts músics. Aquestes petites agrupacions musicals van passar a ser governades pels partits polítics d’esquerra.\nEn finalitzar la guerra gens va tornar a ser com abans. Les dues bandes de Sagunt (Lira Saguntina i l’Art) es van veure obligades a fusionar-se. En 1940 la societat musical “L’Art” va ser obligada a dissoldre’s per ordre del governador civil de la província, les causes van ser la falta de voluntat de negociació a l’hora de fusionar-se amb la Societat Musical “Lira Saguntina”. Es diu que més d’un veí, soci de “L’Art”, va ser assassinat per la seua afiliació a aquesta societat. Finalment ambdues bandes, “La Lira” i el “Moc”, com era coneguda “L’Art”, es van unificar.\nEl 20 de maig de 1940 es van reunir un grup d’antics músics d’Estivella i decideixen fundar una agrupació musical, la Unió Musical d’Estivella que serà l’embrió de l’actual banda de música.\nAltres bandes es van mantenir amb escassa activitat fins que van desaparèixer (Albalat de Tarongers en 1952 i Algímia d’Alfara en 1960). La de Gilet es va mantenir amb total absència d’activitat. Les bandes de Quartell i Faura es van mantenir amb escassa activitat, però sense arribar a dissoldre’s. La banda de Quart de les Valls va desaparèixer molts anys abans.\nNo serà fins a la dècada dels vuitanta del segle XX quan l’activitat musical es recupere en els pobles del Camp de Morvedre. D’aquesta forma reapareixen les bandes a Estivella, Albalat de Tarongers i Gilet en 1981. A Algímia d’Alfara i Algar de Palància es recupera l’activitat musical en 1983. A Quart de les Valls es funda l’actual Societat Joventut Musical en 1985. L’Ajuntament de Canet d’en Berenguer va acordar en ple la creació de la seua “Banda Municipal de Música” en 1994. La “Unió Musical Porteña”, de Port de Sagunt, fa la seua presentació oficial en el concert oferit en la Casa de Cultura Municipal, del carrer Progresse, el 29 de maig de 2005.\nMentre que es recupera la tradició musical en el Camp de Morvedre, a Sagunt l’activitat musical experimenta un important avanç en tots els nivells en reconstruir-se l’edifici de la Societat Musical “Lira Saguntina” i habilitar-ho, en part, com a auditori de música comarcal, a costa de l’Excm. Ajuntament de la ciutat.


El Fem Dansa acosta la dansa a Sant Hipòlit de Voltregà i, properament, a Amposta, Juneda i Sant Joan de les Abadesses\nComença el curs i el Fem Dansa agafa embranzida, tot i que no ha aturat del tot durant l'estiu.\nL'1 de juliol, Sant Pere de Riudebitlles, una de les noves incorporacions al projecte, donava el tret de sortida a la 4a edició, amb el Mulïer de cia. Maduixa Teatre, en el marc del festival Mitjó. No serà l'única acció de dansa programada al municipi, el Fem Dansa hi tornarà a la tardor amb el programa següent:\nSant Hipòlit de Voltregà ha estat el següent municipi a rebre el Fem Dansa. El 9 de juliol comptava amb programació doble: Mulïer de cia. Maduixa Teatre i Picnic on the moon, d'Alexa Moya i Júlia Godino. Estrenava el setembre amb la cia Moveo, que sorprenia al públic amb l'espectacle Conseqüències, i acabarà amb una acció comunitària amb Brodas Bros del 23 al 29 de novembre.\nDurant el mes d'octubre s'incorporaran Amposta, Juneda i Sant Joan de les Abadesses:\nSa mateixa de Lali Ayguadé i Joana Gomila: 22 de novembre al Teatre del Foment a les 21h.


El juvenil Pep i el jove Ian, en l´onze inicial del Figueres - Empordà\nEl juvenil Pep i el jove Ian, en l'onze inicial del Figueres\nL'entrada de Chicho a la banqueta del primer equip ha permès el debut de tres jugadors que tenia a les seves ordres la temporada passada en el juvenil A figuerenc\nLLUÍS RIBERA 04.10.2016 | 12:10\nIan va debutar com a titular contra el Manlleu UEF\nIan va debutar com a titular contra el Manlleu\nLa trajectòria de Chicho a la banqueta del juvenil A del Figueres ha facilitat, aquesta temporada, l´accés dels joves en el primer equip. Davant el Manlleu (1-0), va jugar el seu quart partit de lliga l´encara juvenil Pep Chavarría. El migcampista blanc-i-blau havia debutat a Peralada i, davant el Vilafranca, també havia sortit com a titular.\nUna altra de les novetats va ser la incursió de Ian Vila a l´onze inicial. El lateral esquerre té passat en el Peralada, el curs passat era juvenil i contra els osonencs va jugar-ho tot, ocupant el lloc de Santi Varese i del sancionat Ramon Masó. L´última –i única– aparició de Ian havia estat a Peralada. D´altra banda, el portbouenc Roger Torquemada ha jugat quatre partits –gol inclòs davant la Jonquera– i, per contra, continuen sense debutar Pau Valeros, el tercer porter, i Albert Genís, el tercer central de l´equip.\nEl juvenil Pep i el jove Ian, en l'onze inicial del Figueres. Tercera divisió\nEl Peralada defensa el lideratge per la televisió, la Jonquera vol seguir sent un os i nova lliga pel Figueres. Tercera divisió


Espectacles - Les Síxters\nConcerts privats, espectacles de carrer, concerts a mida...\nEns han dit la seva\nLOURDES 19/04/2014 Estic esperant que arribi el 16 de maig per poder tornar a escoltar les vostres cançons i actuació.\nSou fantàstiques. Gràcies\nDiga’ns la teva\nIntrodueix les paraules de la imatge, amb l'espai que les separa *\nEn compliment del que prevé l'article 10 de la llei 34/2002, de 11 de juliol, de serveis de la societat de la informació i comerç electrónic, s'informa que lessixters.com es un domini de la empresa xxxxx amb domicili social C/ xxxxxx, -, teléfon +34 xxxxxx i fax +34 xxxxxx, correu electrónic general@xxxxx.com.\nEl Grup Vocal Les Síxters a través del seu web 'lessixters.com' sol·licita a l'Usuari certes dades de caràcter personal. Les dades subministrades per l'Usuari quedaràn incorporades a un fitxer automatitzat de dades de caràcter personal, titularitat de Les Síxters el qual serà processat amb la finalitat de prestar els serveis sol·licitats per l'Usuari. L'Usuari autoritza el tractament automatizat de les dades personals subministrades, necessaries per la prestació dels serveis pactats.\nLa informació personal recaptada dels clients registrats és emmagatzemada en una base de dades propietat de Les Síxters, que assumeix les mesures d'índole tècnica, organitzativa i de seguretat que garanteixin la confidencialitat i integritat de la informació d'acord amb l'establert en la Llei Orgànica 15/1999 de 13 de desembre, de Protecció de Dades de Caràcter Personal, i altra legislació aplicable.\nLes Síxters, a través de la seva web, utilitzarà les dades subministrades per l'Usuari de manera interna per a donar a conèixer a l'Usuari ofertes i promocions que pogués considerar d'interès per al mateix.\nL'Usuari accepta que les seves dades personals siguin cedide a altres empreses del grup al que pertany Les Síxters, així com a unes altres amb les quals conclogui acords de col·laboració amb l'única finalitat d'una millor prestació del servei, respectant en tot cas, la legislació espanyola sobre la protecció de les dades de caràcter personal.\nLes Síxters, a través de la seva web, utilitzarà cookies quan l'Usuari navegui per la web site de lessixters.com. Les cookies s'associen únicament amb un Usuari anònim i el seu ordinador i no proporcionen referències que permetin deduir el nom i cognoms de l'Usuari. Gràcies a les cookies, resulta possible que reconegui als Usuaris registrats després que aquests s'hagin registrat per primera vegada, sense que hàgin de registrar-se en cada visita per a accedir a les àrees i serveis reservats exclusivament a ells. L'Usuari té l'opció d'impedir la generació de cookies, mitjançant la selecció de la corresponent opció en el seu programa navegador.\nQualsevol usuari registrat pot en qualsevol moment exercir el dret a accedir, rectificar i, si escau, cancel·lar les seves dades de caràcter personal subministrats en la web lessixters.com, mitjançant l'enviament d'un correu electrònic a l'adreça: info@lessixters.com\nEn compliment de l’article 5 de la Llei Orgànica 15/1999 de 13 de desembre de Protecció de Dades de Caràcter Personal Les Síxters informa que les dades personals recollides des d’aquest lloc Web seran tractades amb el màxim grau de confidencialitat. Les dades recollides s’incorporaran als fitxers del grup declarats a l’Agència Espanyola de Protecció de Dades, i seran tractades d’acord amb la normativa de protecció de dades i sempre amb garantia del dret a la intimitat dels clients. Només seran cedides a empreses del grup amb la mateixa finalitat d’oferir els serveis dels seus establiments. En cap cas seran cedides a tercers sense el consentiment previ de l’interessat, excepte en els casos previstos legalment.\nGNA ha creat i desenvolupat aquest website, per encàrrec de Les Síxters, durant el juliol del 2013


Antonio David, colpit en el funeral de Mila: «Alba Santana va haver de consolar-lo»\nQui va ser col·laborador de 'Sálvame' va ser rebut entre crits i aplaudiments\nper Bianca Munteanu 25/06/2021 14:45h\nAntonio David es va convertir sense buscar-ho en un dels protagonistes de la vetlla de Mila Ximénez. L'ex de Rocío Carrasco, qui des que s'estrenés la docu-sèrie ha estat aïllat, ha volgut donar l'últim adeu a la seva amiga i companya.\nEl pare de Rocío Flores encara no se sent capaç de tornar a la feina, rebutjant diverses ofertes. Tanmateix, ha tret forces per assistir al funeral. Allà es produïa un tens retrobament amb la resta dels seus companys, que es quedaven impactats en veure'l aparèixer.\nLa majoria de col·laboradors de 'Sálvame' li han donat l'esquena després de sentir el testimoni de Carrasco. Fins i tot Belén Esteban, qui fos íntima amiga seva, sembla haver canviat de bàndol.\nL'únic que segueix al seu costat sembla ser Kiko Matamoros, que mai ha confiat al cent per cent en la paraula de Rociíto. Així ho confirmava el tertulià fa unes setmanes.\nMatamoros assegurava que havia tingut temps de reflexionar sobre els seus errors, i fins i tot havia demanat perdó als seus fills. «Comença a dubtar de si mateix, sobre si podria haver evitat determinats danys als seus fills», li hauria confessat en privat. «Li ha demanat perdó als seus fills, i ells li han dit que és possible que no hagi fet les coses del tot bé».\nL'arribada d'Antonio David no ha deixat indiferent a ningú, i així ho ha relatat la mateixa Ángela Portero a 'La Razón'. «La seva reaparició al tanatori de Madrid, on es vetllava a Mila Ximénez, va ser tant inesperada com polèmica. Els que estàvem a l'interior de la sala 28 del tanatori madrileny vam sentir uns crits i aplaudiments, sense saber què passava a l'exterior».\nSegons la periodista, tots es van quedar impactats davant la congregació de premsa i espontanis. Encara que l'impacte va ser major en veure'l entrar per la porta.\n«Vaig veure com entrava algú, a qui no vaig identificar en un primer moment, per portar mascareta i entrar capcot», ha explicat Portero. «Era Antonio David Flores».\nUn moment que Terelu Campos, també present, i la seva filla Alejandra van aprofitar per abandonar a correcuita el lloc. «Alhora que ell entrava, desapareixien de la luctuosa escena Terelu Campos i la seva filla Ale Rubio, acompanyades de Chelo García Cortés». Un acte que parla per si sol, manifestant el clar suport a Rocío Carrasco.\nEl dolor d'Antonio David en la vetlla de Mila Ximénez\nEn un determinat moment, i segons detalla la mateixa Ángela, l'exguàrdia civil va trencar en un plor punyent. Un plor que el deixa com un home vulnerable, lluny de la imatge que hem vist d'ell aquests últims mesos. Un ésser cruel, menyspreable i capaç d'infondre odi en els seus mateixos fills.\n«Estava allà quan vaig sentir un plor punyent. Em vaig girar i vaig veure a Antonio David Flores, en un sofà que estava darrere, plorant com un nen, consolat per Alba Santana. Vaig sentir que sobrava i vaig marxar per no interrompre'ls en aquest moment tan íntim i dolorós».\n«Antonio David parlava amb Alba. Segurament, d'aquesta última conversa a la qual es va referir en el 'post'. En aquest va acomiadar-se d'ella a través de les seves xarxes socials», narra la periodista.\n«Pot ser que Mila fos un dels pocs suports que li quedaven a Telecinco. I tot després de l'emissió del documental que va acabar amb la seva imatge pública. La resta dels seus companys a 'Sálvame', a excepció de Kiko Matamoros, li han donat l'esquena», ha recalcat.\nDesprés de conèixer la notícia de la seva mort, el marit d'Olga Moreno no dubtava a trencar el seu silenci en xarxes socials. Així, compartia unes emotives paraules sobre la seva amiga i companya, amb la qual a més va concursar en 'GH Vip'.\n«Sempre vaig tenir en tu un bon consell, una mirada còmplice i una bona reflexió de com afrontar la vida», ha recordat a Mila.\n«Sempre al meu costat, sempre amb mi. Com et trobaré a faltar amiga! Guardaré en el més profund del meu cor la nostra última conversa que em dona forces cada dia. Bon viatge, Mila...».\nAnar a portada Última hora Televisió Última hora Sálvame Última hora Mila Ximénez Última hora Antonio David Flores


El canvi climàtic agreuja les onades de calor | Sostenible\n27/06/2019 - 11:43\n“Les onades no són efecte directe del canvi climàtic”. Així ho assegura el catedràtic de geografia i física de la Universitat de Barcelona (UB), Javier Martín Vide, que explica que fa temps que tenim onades de calor. Les últimes van ser l’agost de l’any passat i a principis de juliol del 2015. Per això, Martín Vide no relaciona directament les onades de calor amb l’escalfament global. Ara bé, alerta que cada vegada les onades tendeixen a ser “més freqüents, més duradores i més intenses, cosa que és coherent amb un planeta que progressivament es fa escalfant”.\nEl catedràtic remarca sobretot les altes temperatures a les quals podem arribar a les nits. Cada nit tindrem nits tropicals, però fins i tot tòrrides. L’any passat, per exemple, l’observatori del Raval va registrar més de 10 nits gairebé seguides en què la temperatura va superar els 25 graus.\nDavant l’onada de calor, que ja ha fet activar l’alerta Procicat de calor, cal hidratar-se constantment, fer àpats lleugers, evitar fer exercici físic a les hores centrals del dia, buscar l’ombra, ventilar les cases de nit i no sortir al carrer als moments de més sol, sobretot en el cas dels nens petits i la gent gran.\nL’onada augmenta la contaminació\nA més de la mort prematura i l’augment del risc a patir malalties cardiovasculars i respiratòries, l’onada de calor afecta també la contaminació, ja que la radiació solar i les altes temperatures generen ozó. A més, augmenten les partícules en suspensió a l’aire perquè no fa vent i arriba una massa d’aire del Sàhara amb altres partícules contaminants.\nPer això, Xavier Querol, professor d’investigador del Consell Superior d’Investigacions Científiques (CSIC), remarca que cal reduir els gasos d’efecte hivernacle i els urbans “fent un bon consum energètic i utilitzant el transport públic”. Recomanacions que, remarca, cal complir durant tot l’any perquè quan arribin onades de calor, no hi hagi tants residus contaminats.


Volen dignificar les galeries comercials de Platja d’Aro – Arxiu d'actualitat local\nVolen dignificar les galeries comercials de Platja d’Aro\nL’equip de govern de Castell-Platja d’Aro, de CiU i el PSC, està impulsant, a través d’un procés participatiu, un ambiciós pla estratègic de dinamització comercial de les característiques i històriques galeries comercials a cel obert situades al centre de Platja d’Aro, tot un referent durant dècades per a molts estiuejants.\nAquesta és una aposta per impulsar la dinamització comercial de les galeries i per potenciar el seu atractiu comercial, especialment perquè daten dels anys seixanta del segle passat. Però aquest procés de rellançament i de modernització es vol fer conjuntament amb els explotadors –llogaters–, els propietaris i el mateix Ajuntament, per això s’ha optat per un procés participatiu.\nAquesta acció no deixa de ser una conseqüència del pla d’ordenació urbana municipal, que data del 2011, en el qual es va plantejar la redacció de cinc plans especials per a la millora de la imatge urbana a les àrees o galeries comercials. Aquests plans especials han de proposar les mesures, obres i actuacions necessàries per promocionar i dinamitzar aquestes zones emblemàtiques del comerç del municipi. Una actuació que, des de l’equip de govern, no es vol dur a terme sense la participació dels principals actors.\nEls àmbits afectats per aquests plans especials són cinc: les ja clàssiques galeries Neptuno, Sant Lluís, Albatros i Raund Store, i el centre d’empreses Eurocenter.\nDe moment, però, el projecte de participació se centrarà en les galeries Neptuno, Sant Lluís i Albatros, tot i que també incorporà les galeries Bona i els comerços pròxims, que, tot i no haver de fer un pla especial, sí que interessa des del govern que tinguin veu en la part de dinamització comercial.\nEl treball ha de permetre obtenir una radiografia d’aquests àmbits, en el sentit de conèixer l’organització formal i informal que tenen les galeries, tant entre els propietaris com entre els explotadors, i promoure-la en cas que no hi sigui; planificar mesures per millorar el seu atractiu comercial, en les quals hi hagi una implicació del teixit comercial, i veure com es pot complementar amb accions de l’Ajuntament des de l’àrea de promoció econòmica. Per també amb altres àrees en cas de necessitat, com poden ser activitats de reclam, fil musical, decoració, horaris comercials, adequació de carrers per a vianants, entre altres actuacions. També es tindrà en compte la promoció de la imatge comercial de les galeries, com la publicitat i plafons informatius. Tot plegat per treballar des d’una visió de conjunt.\nEl pla és ambiciós perquè preveu importants millores, com ara mesures de pavimentació, tractament de façanes i porxos, i intervencions per rehabilitar i millorar la imatge del conjunt. També es tindran en compte mesures d’il·luminació i elements exteriors, l’adequació externa dels locals quan estan tancats, l’ocupació de la via privada, com ara els exteriors de les botigues, i altres que puguin sorgir.\nTot això a partir de l’impuls, l’execució i el seguiment del procés participatiu, que ha de servir per establir una comissió de seguiment, formada entre l’àrea de promoció econòmica, l’àrea d’acció territorial i l’àrea de participació ciutadana. La primera fase serà la d’informació, amb un enviament de cartes informatives a totes les parts implicades.\nVolen dignificar les galeries comercials de Platja d’Aro added by Redacció on 03/08/2016\nVerificació (no es una màquina) * Time limit is exhausted. Please reload CAPTCHA. sis − 4 =


Un vídeo mostra els miners atrapats a Xile prims però animats\nLa televisió xilena ha difós un nou vídeo dels miners atrapats a Xile, on se'ls pot veure amb barbes llargues, força prims i cansats, però amb ànims. Les imatges són l'última prova de vida dels 33 obrers tancats a l'interior del jaciment de San José des de fa 21 dies. A l'espera que es resolgui el rescat, una trentena de famílies han demandat els propietaris de la mina i l'estat xilè. La justícia ha ordenat la retenció de 1,7 milions de dòlars a l'empresa minera.\n27/08/2010 - 06.25 Actualitzat 13/10/2010 - 02.15\nEn el vídeo, que s'ha pogut veure amb nitidesa a la televisió xilena, es poden veure una quinzena dels 33 miners que estan atrapats a uns 700 metres sota terra. A la gravació, un dels miners fa de conductor i ha explicat que "hi ha un excel·lent equip de feina i de professionals, una de les coses que ens ha enfortit".\nLa gravació ha estat feta per un dels obrers atrapats, dura uns 45 minuts i s'ha projectat en una pantalla gran a prop de l'antiga entrada de la mina San José. Els miners desconeixen que el rescat, ja iniciat, pot ser molt llarg i pot durar un mínim de cent dies.\nMentrestant, la justícia xilena ha ordenat retenir 1,7 milions de dòlars a l'empresa minera San Esteban, propietària del jaciment. D'aquesta manera s'accedeix a la mesura preventiva presentada per l'advocat que representa 26 famílies afectades per l'accident. La mesura regeix a l'espera que es presentin les demandes judicials individuals.\nTambé s'ha presentat una querella en contra dels propietaris de la mina i els responsables de Sernageomin, l'empresa estatal Servei Nacional de Geologia i Mineria. Segons fonts judicials, és possible que el Ministeri Públic sol·liciti processar-los.\nEls miners xilens continuen bé\nCrònica del corresponsal de Catalunya Ràdio a l'Amèrica Llatina, Joan Biosca


Visita Nostra Gastronomia\nEn salses destaca el "all i vaig oldre", elaborat típicament amb alls, sal i oli en un morter artesanal creat especialment per a realitzar esta salsa compacta i exquisida, que combina amb tota la gastronomia valenciana i que no ha de faltar en cap taula a l'hora de menjar. Està considerat un art la bona elaboració d'esta especial salsa.\nTan variada com el paisatge les arrels humanes d'esta regió.\nL'arròs és la base de la cuina més típicament valenciana, predominant en tot el litoral; i el plat més conegut és la paella, sense que li cedisquen en suculència el "arròs abanda" plat mariner a qui donen el sabor dominant el peix selecte i els mariscos; o el "arròs amb fesols i naps", títol que oculta en plat pletòric de carns de vaquí, de porc, i, si és època, de plat de l'Albufera.\nLes ensalades i els bullits de verdura són l'alleugeriment de la cuina valenciana, rica en sabors i calories.\nNo cal oblidar els torrats, gaspatxos, formatges, pernils i embotits, herència de les regions aragoneses i manxegues, i que prolonguen la varietat de la gastronomia valenciana, amb peculiars variacions que fan rica i sana esta cultura gastronòmica.\nEls torrons, els confits, els bunyols i l'orxata de xufa són delícies típicament valencianes.\nÉs típica la mona de Pasqua, pastís de "panquemao" i d'ous duros, postres obligatòries en un berenar pascuera on no poden faltar la "llonganisa de Pasqua", particularment elaborada i curada per a estes dates.\nEn l'elaboració de pastes és important mencionar "Les Orelletes", pastes típicament tradicionals de Bétera.


L'estat de les platges catalanes, al teu mòbil | Xarxa Punt TIC\nImatge d'una platja\nL'app, amb el nom de “Temps de platja”, permet consultar la informació meteorològica i l'estat del mar, la temperatura de l'aigua i les característiques de la platja en tant a superfície (si és de sorra o pedra) i localització (si és urbana o salvatge). A més, també informa dels serveis disponibles a la costa, com ara els punts d'hostaleria o d'auxili.\nLa navegació és molt simple i intuïtiva per a l'usuari. A més, mostra fotografies que poden ser preses, enviades, comentades i votades pels ciutadans.\n“Temps de platja” és una nova aplicació desenvolupada i comercialitzada per Activa Multimèdia i CCRTV Interactiva, empreses de tecnologia i noves plataformes de la Corporació Catalana de Mitjans Audiovisuals. Per instal·lar l'aplicació només cal descarregar el programari des de l'Apple Store i l'Android Market, a un preu de 0,79 euros.


baixista, pintor, músic de rock\nThe Beatles (1960–1961)\nStuart Sutcliffe (anglès: Stuart Fergusson Victor Sutcliffe) (Edimburg i Simpson Memorial Maternity Hospital, 23 de juny de 1940 – Hamburg, 10 d'abril de 1962) fou el primer baixista de The Beatles, conegut com "el cinquè Beatle", pseudònim que comparteix amb altres personatges.\nÉs en aquests inicis de la banda quan es dona l'aportació humorística de Stuart per a la creació del terme Beatles (els que fan música beat), juntament amb Lennon, aprofitant el joc de paraules que resultava de "Beetles" (Escarabats), semblant al nom del grup de Buddy Holly "Crickets" (Grills). A més a més, Sutcliffe era admirador d'una pel·lícula de Marlon Brando "Salvatge" on sortien uns grup de motoristes que es feien anomenar The Beetles (Els Escarabats). Amb aquest nom, Lennon va canviar una E per una A. Sorgeix així en la seva etapa inicial el grup "Long John and the Silver Beatles", posteriorment seria solament "The Silver Beatles" i finalment el nom amb el qual passarien a la història, The Beatles. Després d'haver tocat una nit al Litherland Town Hall, al nord de Liverpool, els "Silver Beatles" van ser atacats mentre anaven cap a la seva camioneta. En la baralla, Stu va resultar colpejat al cap, i aquesta lesió li va generar repercussions més tard.\nObtingut de «https://ca.wikipedia.org/w/index.php?title=Stuart_Sutcliffe&oldid=29084704»


Finestra oberta: Calen comentaris?\nEl camp de futbol i el campanar des del carrer del Sot de la Bruixa.\nLa granja del Puig, un ametller a tocar de Trullàs i els camps del Sot de la Bruixa.\nPassejant pels volts de Calders amb esquís i el cementiri.\nEl comentari és: Oooooooohhh!!\n12 de març de 2010 a les 23:03


Nasri podria tenir la clau del fitxatge\nLa renovació del migcampista francès ajudaria a desencallar la sortida de Cesc Fàbregas\nCesc no va agafar l'avió per fer la gira asiàtica amb l'Arsenal, però sí que ho va fer Samir Nasri. El francès entra en els plans de Wenger i els gunners el volen renovar abans de deixar escapar el català.\nMARTÍ MOLINA Barcelona. 11/07/2011 00:00\n260x366 Cesc fàbregas El d'Arenys no va viatjar a la gira asiàtica i espera que Nasri renovi amb l'Arsenal per agilitzar el seu fitxatge pel Barça. / ALEJANDRO GARCÍA / EFE Cesc fàbregas El d'Arenys no va viatjar a la gira asiàtica i espera que Nasri renovi amb l'Arsenal per agilitzar el seu fitxatge pel Barça. / ALEJANDRO GARCÍA / EFE\nAlgú va dir un dia que el més important en una negociació és el temps i que el primer que es posa nerviós o es precipita té les de perdre. Doncs aquesta lliçó la tenen ben apresa tant els dirigents del Barça com els de l'Arsenal, que des de fa dies es van reunint pel més que possible traspàs de Cesc Fàbregas al club blaugrana.\nLes regles principals del joc són clares. El Barça vol fitxar el jugador d'Arenys de Mar i ell ja ha dit per activa i per passiva que el seu desig és tornar al club que el va formar com a futbolista quan encara era un nen. L'Arsenal, que voldria retenir el jugador, és conscient que tard o d'hora l'haurà de deixar marxar.\nPerò abans d'això, els anglesos tenen un tema més urgent a la taula: la renovació de Samir Nasri, l'altra joia de la corona del club gunner . El jugador entra en els plans d'Arsène Wenger i, a diferència de Cesc, ahir va agafar l'avió que el va con duir juntament amb els seus companys a la gira asiàtica.\nNasri, que va ocupar la posició de Cesc quan el català es va lesionar, estava en el punt de mira del Manchester United, que havia arribat a oferir 22 milions d'euros per apoderar-se dels serveis d'un futbolista que acaba contracte el 2012. Però l'equip d'Alex Ferguson no va ser l'únic, ja que també van arribar ofertes del City i del Chelsea. L'Arsenal va rebutjar qualsevol proposta, però a l'equip que entrena Arsène Wenger es van disparar totes les alarmes quan van veure que en només un estiu podien arribar a perdre els dos jugadors estrella.\nEls dirigents londinencs saben que no podran retenir Cesc, però no estan disposats a deixar escapar Nasri, un jugador que ja ha substi tuït el d'Arenys en les campanyes de promoció de l'Arsenal per a la temporada vinent. A més, i després que el francès rebutgés una oferta inicial de renovació de 10.000 euros setmanals, ara n'hi han presentat una altra que arriba als 12.000, el salari actual de Cesc.\nEn espera que aquesta renovació es concreti, el futbolista català continua forçant la màquina per abandonar Londres. L'últim pas ha estat negar-se a viatjar amb el seu equip a la gira asiàtica per una presumpta lesió muscular que arrossega des de finals de la temporada anterior -segons va indicar el club-. Però ben poca gent creu aquesta lesió, i encara menys després que s'hagi vist el jugador entrenant-se en solitari durant la pretemporada i disputant alguns partits al campus que organitza a l'estiu.\nEl fitxatge pot ser qüestió d'hores, de dies o de setmanes, però hi ha alguns elements que cal tenir en compte. Un és la data de l'11 d'agost. Aquell dia l'Arsenal disputarà la prèvia de la Champions i si Cesc disputa aquell partit no podria jugar la màxima competició europea amb el Barça aquesta temporada. Aquest punt podria ser un condicionant al qual s'agafés l'Arsenal per posar pressa i aconseguir més diners. Tanmateix, els blaugranes ja tenen experiència fitxant un jugador que no podia jugar a Europa, com va ser el cas de Txigrinski ara fa dos anys.\nA més, fonts del club català ja es van encarregar de filtrar que el fitxatge de Cesc no és per cobrir amb urgència una plaça que ha quedat vacant, sinó per respondre a una demanda de l'entrenador, Pep Guar diola. I per això, tot i que el club el voldria tenir a l'inici d'aquesta temporada, estaria disposat a esperar al mercat d'hivern o fins i tot a l'estiu vinent.\nD'altra banda, a l'Arsenal no li interessa allargar gaire el traspàs, ja que hauria d'invertir els diners que n'obtingués en la contractació d'un altre futbolista. Per tot plegat, la setmana que comença podria ser clau per tancar la renovació de Nasri. I en definitiva, per fer un pas més en el retorn de Cesc Fàbregas.


Signat un conveni de col·laboració entre l’Ajuntament i el C.O. Barcanova- Montflorit | Cerdanyola del Vallès\nInici / Actualitat / Signat un conveni de col·laboració entre l’Ajuntament i el C.O. Barcanova- Montflorit\nSignat un conveni de col·laboració entre l’Ajuntament i el C.O. Barcanova- Montflorit\ndg., 12/11/2017 - 19:56\nLa regidora de Drets Civils, Elvi Vila, i el director gerent C.O. Barcanova-Montflorit, Grup de Serveis d’Iniciativa Social, Francesc Xavier Ferré, han signat un conveni de col·laboració per a la implementació durant el 2017 del projecte 'Activitats d’inclusió social: Transport adaptat per accedir als recursos comunitaris'\nL’Ajuntament i el C.O. Barcanova - Montflorit desenvoluparan el projecte Activitats d’inclusió social amb el transport adaptat per accedir als recursos comunitaris. Aquest ajut permetrà el desplaçament amb el transport escaient de les persones usuàries del C.O. Barcanova - Montflorit a activitats esportives, tallers inclusius i propostes culturals, ciutadanes i de lleure.


Pa, fruita i carn KM 0 a la Setmana Bio en els centres escolars — Per una comarca oberta i amb il·lusió de futur\nPa, fruita i carn KM 0 a la Setmana Bio en els centres escolars\nPa, fruita i carn KM 0 a la Setmana Bio en els centres escolars Prop de 150 alumnes que utilitzen el servei de menjador dels centres escolars de l’Alta Ribagorça gaudiran durant aquesta setmana de productes locals i de proximitat en el marc de la Setmana Bio a les escoles https://www.xn--altaribagora-udb.cat/actualitat/noticies/pa-fruita-i-carn-km-0-a-la-setmana-bio-en-els-centres-escolars https://www.xn--altaribagora-udb.cat/actualitat/noticies/pa-fruita-i-carn-km-0-a-la-setmana-bio-en-els-centres-escolars/@@download/image/IMG_6625.JPG\nProp de 150 alumnes que utilitzen el servei de menjador dels centres escolars de l’Alta Ribagorça gaudiran durant aquesta setmana de productes locals i de proximitat en el marc de la Setmana Bio a les escoles\nProp de 150 alumnes que utilitzen el servei de menjador dels centres escolars de l’Alta Ribagorça gaudiran durant aquesta setmana de productes locals i de proximitat en el marc de la Setmana Bio a les escoles impulsat per la Generalitat de Catalunya, a través dels departaments d’Agricultura, Ramaderia, Pesca i Alimentació, Educació, i Territori i Sostenibilitat, conjuntament amb l’Associació Vida Sana.\nEn aquest sentit, el Consell Comarcal de l’Alta Ribagorça, que coordina la gestió dels menjadors escolars, ha treballat amb les empreses de servei, Alessa i l’Ajuntament de Vilaller, la incorporació de cinc productes KM 0 en els menús escolars. És el cas de la carn de la Ribagorça, les pomes de Llesp, el pa artesà del Forn de Vilaller i les maduixes de Siscarri.\nSegons la presidenta del Consell Comarcal de l’Alta Ribagorça, Maria José Erta, l’adhesió a la campanya implica que tots els centres ofereixin el mateix producte local, afavorint un consum responsable, sostenible i respectuós i al mateix temps es doni a conèixer els productors entre els més joves.\nTast de productes càrnics\nParal·lelament, avui s’ha realitzat un tast de productes càrnics entre els prop de 60 alumnes de tercer d’ESO de l’IES del Pont de Suert. La iniciativa, gestionada a través del cicle formatiu de grau superior d’Educació i Control Ambiental, ha consistit en una xerrada i un taller sobre la carn de corder i vedella de la comarca. La jornada s’ha iniciat amb una breu xerrada sobre l’impacte que genera en el medi ambient el consum de productes procedents de destinacions molt allunyades del nostre entorn i com aquests quilometratge es tradueixen en tones de CO2 emeses i ha conclòs amb un tastet de mini hamburguesa i pinxo de corder cuinat pels responsables del projecte.


La Titularitat del centre: Pertany a la Fundació Escola Catòlica de les Illes Balears (FECIB), després què fou cedida el gener de 2014 per part de la Congregació de Germanes de la Caritat de Sant Vicenç de Paül fundada a Felanitx (Mallorca-Illes Balears- Espanya) dia 29 de setembre de 1798 per Mn. Antoni Roig i Rexart, prevere diocesà, rector de la parròquia de Sant Miquel de Felanitx i Posteriorment canonge de la Seu de Mallorca. Fou una persona culta, Il·lustrada, amb una gran preocupació humanitzadora i Evangèlica.\nDes dels inicis de la Congregació, l'educació ha Estat una de les Seves Tasques Específiques paper que l'experiència en AQUEST camp és dilatada.\nLa nostra escola és cristiana, catòlica. Compartim i assumim ELS MATEIXOS principis que caracteritzen les escoles cristianes; però, a més, volem ser feels al carisma fundacional en Allò que ateny l'escola il 'estil educatiu propie.\nPer Tant, l'OBJECTIU PRIMORDIAL de nostres centri és l'educació integral des d' 'una perspectiva humanitzadora i evangelitzadora PER FER MÉS FELIÇ el Nostre Alumnat, el personal, els Famílies, la Gent, en un ambient configurat per la vivència de l' AMOR DE DÉU I lA CARITAT OPERATIVA: fraterna, pràctica, sincera, senzilla, concreta, eficaç i útil per a la societat.\nEls Trets més importants i significatius de la nostra identitat Venen definits en el Caràcter Propi que és comú a Totes les escoles de adscrites a la Fundació Escola Catòlica de les Illes Balears (FECIB).\nEl seu contingut contempla a els Següents Apartats:\n• Una escola oberta a tots.\n• Educam des de la fe i per a la fe.\n• Com veim l'ésser humà.\n• Valors, Actituds i comportaments que potenciam.\n• Els nostres Criteris pedagògics.\n• Organització de la comunitat educativa.\n• Personal No Docent.\n• Pares i Mares d'alumnat.\n" Volem aconseguir un desenvolupament continu\ndels valors de la persona des d´un punt de vista\nhumanista i cristià. "


Gil Carbonés, protagonista d’un nou documental al canal Esport 3\nPublicat el Dijous, 07 Febrer 2019 18:50\nEl garriguenc Gil Carbonés és una figura internacional del horseball, esport que, entre d’altres premis, el va coronar com a millor jugador mundial l’any 2015. Ara, de la mà del també veí de la Garriga, Oriol Sabata, serà el protagonista del nou programa que s’emetrà el proper dilluns 11 de febrer al canal Esport 3 a les 19:30 h, en el marc de la sèrie Esport Global. S’hi parlarà, òbviament, de horseball, però sobretot de superació, doncs aquestes produccions retraten esportistes d’elit que s’han sobreposat a durs contratemps de la vida fins arribar a destacar; en el cas de Carbonell, vencent un càncer.\nLa festa de presentació de La Mitja serà aquest dissabte\nPublicat el Dijous, 07 Febrer 2019 18:17\nA poc més de dues setmanes vista de La Mitja Marató, tindrà lloc a la plaça de l’Església de la Garriga una presentació pública de la cursa, amb animació i focs artificials inclosos, on també s’hi projectarà un vídeo elaborat especialment per a l’ocasió i s’hi podran sentir els parlaments dels alcaldes de les tres poblacions per on transcorre la prova: Meritxell Budó, batllessa de la Garriga; Francesc Colomé, de les Franqueses del Vallès; i Josep Mayoral, de Granollers. Enguany, a més, es lliurarà un trofeu en memòria del carismàtic Josep Grau.\nLa 48a Viladrau - La Garriga arribarà amb dues novetats importants\nPublicat el Dimecres, 06 Febrer 2019 09:57\nEsport Global, la sèrie documental produïda a la Garriga, torna a l’Esport 3\nPublicat el Dilluns, 04 Febrer 2019 19:34\nDesprès de l’èxit de la primera temporada de la sèrie documental Esport Global, a Esport 3, aquest any s’estrena la segona temporada amb cinc nous episodis. Tots els documentals, ideats per Oriol Sabata i el seu equip format per Xavi Garriga, Cesc Baños i en aquesta nova temporada per l’operador de dron, Pere López, són vivències de superació personal d’esportistes amb una història que va més enllà de l’esport i tenen en comú una reflexió sobre el que és l’èxit. Els cinc documentals estan basats en cinc esportistes que són per mèrits propis elit dins dels seus esports i, a la vegada, tots ells representen un exemple d’esforç, constància, treball diari i dedicació.\nPàgina 7 de 321


Condemnen una funcionària per quedar-se diners de la renovació del DNI de 112 ciutadans, a Figueres - Diari de Girona\nL'administrativa evita un jurat popular acceptant una pena de 21 mesos de presó i 5 anys d'inhabilitació\n12·03·19 | 09:09\nUna funcionària que treballava a les dependències de la policial espanyola a Figueres renovant DNI ha evitat enfrontar-se a un jurat popular reconeixent que, entre l'any 2008 i fins al setembre del 2010, es va quedar diners de ciutadans.\nEn concret, ha admès que cobrava una taxa d'entre 10 i 10,10 euros a persones que estaven exemptes de pagar-la perquè renovaven el document d'identitat quan encarar el tenien en vigor. "Incorporava els diners al seu patrimoni particular", recull la sentència. L'Audiència de Girona, en base a l'acord entre el fiscal i la defensa, l'ha condemnat a 21 mesos de presó per un delicte continuat de fraus i exaccions il·legals i la inhabilita durant 5 anys. No haurà d'entrar a presó.\nLa sentència recull que la condemnada treballava des del 2 de gener del 1991 com a funcionària del cos general auxiliar de l'administració general de l'estat i estava destinada a dependències de la policia espanyola a Figueres. Allà, era una de les funcionàries encarregades d'expedir o renovar DNI.\n"Cobrava les corresponents taxes exigides als ciutadans que hi feien tràmits administratius, havent d'ingressar aquests diners a les arques estatals", continua la sentència que subratlla que, en el cas renovar el DNI abans que caduqués i es modifiquessin dades personals, els ciutadans estaven "exempts" de pagar aquest import.\nDurant un període de temps que la investigació no ha pogut concretar però que, en tot cas, s'estén des de l'any 2008 i fins al setembre del 2010, la funcionària es "va prevaldre" del seu càrrec per cobrar a com a mínim 112 ciutadans taxes per renovar el DNI que no havien de pagar.\n"S'apropiava dels diners de la taxa abonada pel ciutadà i l'incorporava al seu patrimoni particular", exposa la sentència.\nSegons recull la resolució, la funcionària introduïa al sistema informàtic que es tractava d'una gestió de taxa gratuïta però ho ocultava a les persones que atenia "assegurant-se així la recaptació per a ella i sense que el ciutadà tingués coneixement de la maniobra fraudulenta".\nAl llarg del 2009, la funcionària va cobrar 10 euros a 65 ciutadans i durant el 2010 10,10 euros a 47. En total, es va embutxacar 1.124,70 euros.\nInicialment, el fiscal sol·licitava una pena de 3 anys de presó per un delicte continuat de fraus i exaccions il·legals. Com que la funcionària va reconèixer els fets, fiscalia i defensa van arribar a un acord per rebaixar la pena a 21 mesos de presó i evitar així que la treballadora pública s'enfrontés a un jurat popular. En concepte de responsabilitat civil, haurà d'indemnitzar les 112 víctimes abonant-li a cadascuna els diners que es va quedar.\nLa funcionària no haurà d'entrar a presó després que la secció tercera de l'Audiència de Girona suspengués l'execució de la condemna amb la condició que pagui la indemnització i no delinqueixi durant 2 anys. A més, la sentència la inhabilita el temps de la condemna i durant un període de 5 anys, durant els quals no podrà tenir cap feina ni càrrec públic.


Més de 10.000 persones passen per Grau Roig durant el cap de setmana amb motiu de l'Spartan Race - FÒRUM.ad\nMés de 10.000 persones passen per Grau Roig durant el cap de setmana amb motiu de l’Spartan Race\nel: 17/09/17 19:13\nL’Spartan Race 2017 ha finalitzat aquest diumenge al migdia amb èxit de participants i de públic. Segons els organitzadors i el comú d’Encamp, més de 10.000 persones han passat durant el cap de setmana per les muntanyes de Grau Roig, que han acollit les diferents modalitats de curses. Només dissabte, es van comptabilitzar fins a 3.300 vehicles. D’aquí que el cònsol major d’Encamp, Jordi Torres hagi mostrat total satisfacció “per com ha transcorregut tot i per la quantitat de gent que hi ha hagut”. No s’han hagut de lamentar incidències greus, més enllà d’algunes regirades de turmell i hipotèrmies, el més habitual en aquest tipus de curses d’alta muntanya, i encara més si tenim en compte el fred i la neu, que han acompanyat els participants durant tot el recorregut.\nDurant aquests dos dies, Andorra ha concentrat “els millors esportistes d’Europa i de fora”, segons el director d’Spartan Race Espanya, Ángel Sanz, qui assegura que “des del punt de vista esportiu no podem estar més contents”. De fet, aquest diumenge s’ha celebrat, per primer cop al món, el Campionat d’Europa per equips, formats pels dos millors classificats masculins i femenins. Hi han participat un total de 8 països i el de la República Txeca ha estat el primer en creuar la línia d’arribada, seguit d’Eslovàquia i França. Sanz ho ha definit com a “fantàstic” i “espectacular”. També ha afegit que “la gent està encantada” i que amb la “benedicció de la neu”, esportivament parlant “no es pot demanar més”. Personalment, es queda amb la imatge de l’andorrà David Latorre, invident, creuant la meta amb els seus quatre companys, després d’haver completat la cursa d’obstacles de 21 quilòmetres. Sobre la polèmica que hi va haver ahir entre el primer i segon classificat masculí, Ángel Sanz ha explicat que “es va poder resoldre amb un sistema de vídeo”, la qual cosa dona “claredat” a la classificació.\nI sense temps per descansar, a partir de demà ja començaran les converses perquè hi hagi una tercera edició de l’Spartan Race a Andorra. El cònsol major d’Encamp, Jordi Torres, ha avançat que des del comú “farem tots els possibles perquè així sigui”. Des de l’organització també han assegurat que la intenció és repetir. Per tant, si no hi ha cap entrebanc, el més probable és que l’any vinent, les muntanyes de Grau Roig tornin a ser escenari d’aquest esdeveniment.\nEntrada Anterior: Marxa per a la solidaritat i els refugiats\nEntrada següent: La Jonca omple l’Auditori Nacional amb un combinació de música popular i clàssica


EL VEHICLE AUTÒNOM SUPERA UNA NOVA ETAPA GRÀCIES A LA COL·LABORACIÓ ENTRE GROUPE PSA I VINCI Autoroutes\nBrowse: Home » EL VEHICLE AUTÒNOM SUPERA UNA NOVA ETAPA GRÀCIES A LA COL·LABORACIÓ ENTRE GROUPE PSA I VINCI Autoroutes\nGroupe PSA i VINCI Autoroutes han provat noves funcionalitats del vehicle autònom a Saint-Arnoult-en-Yvelines (França), com a continuació de l’experimentació duta a terme al juliol de 2017, que va permetre realitzar el primer pas d’una barrera de peatge, amb autonomia completa.\nAhir 11 de juliol, VINCI Autoroutes i Groupe PSA han aprofundit en els assajos de conducció autònoma a velocitat de creuer i de franqueig de les barreres de peatge en manera autònoma. S’han provat dues noves situacions de conducció complexes en manera autònoma a la xarxa d’autopistes de VINCI Autoroutes:\nEl pas en mode autònom d’una zona de circulació temporalment modificada amb motiu de realització d’obres;\nLa detenció segura del vehicle ( “safe stop”), que consisteix a dirigir el vehicle a una zona de parada segura en cas que el conductor no recuperi el control del vehicle en una situació excepcional (presència inesperada d’obstacles a la calçada, condicions meteorològiques extremes, …) o en cas de final d’autopista.\nLes proves s’han desenvolupat entre les localitats de Dourdan i Ablis (Autopistes A10 / A11) amb un prototip Peugeot 3008 de Groupe PSA, que forma part de la flota de vehicles autònoms del programa AVA “Autonomous Vehicle for All”.\nCarla GOHIN, Chief Technology Officer de Groupe PSA ha declarat: “aquestes proves suposen una fase suplementària en el desplegament del vehicle autònom. Es tractava, dos anys després de les primeres proves, d’integrar noves situacions excepcionals en l’ús real reforçant la comunicació entre el cotxe autònom i la infraestructura per ampliar el camp d’acció del sistema garantint, al mateix temps, la seguretat. Aquestes proves demostren el caràcter innovador i concret de la col·laboració entre Groupe PSA i VINCI Autoroutes, indispensable per al desenvolupament dels vehicles autònoms “.\n“Les autopistes intel·ligents són essencials per al desenvolupament dels vehicles autònoms ja que permeten ampliar les dades contextuals de què disposa el sistema de guiat per, així, optimitzar la presa de decisions del vehicle i la seva trajectòria” ha destacat Pierre COPPEY, president de VINCI autoroutes i director general adjunt de VINCI. “La nostra col·laboració amb Groupe PSA és, en aquest sentit, molt prometedora. La xarxa d’autopistes es converteix així en un banc de proves a escala real per a les noves mobilitats que, en el futur, revolucionaran l’ús de les carreteres “.\n← IVECO S-WAY: “QUEDEN DÈCADES PERQUÈ existeixin CAMIONS ROBOTS”, Gerrit MARX\nINFORME DE SOSTENIBILITAT 2017/2018: ŠKODA OBTÉ NOTA ALTA A PROTECCIÓ MEDIAMBIENTAL I CONSERVACIÓ DE RECURSOS →


El festival Tiana Negra manté l'homenatge a Isabel-Clara Simó\nInicioCulturaEl festival Tiana Negra manté l’homenatge a Isabel-Clara Simó\nEl festival Tiana Negra, que se celebra a la població maresmenca els propers divendres 17 i dissabte 18, manté l’homenatge a l’escriptora Isabel-Clara Simó, morta aquest dilluns als 76 anys. Ho han anunciat els organitzadors en un comunicat oficial en el que també han expressat el seu condol als familiars i amics de l’escriptora.\nLa notícia de la mort d’Isabel-Clara Simó s’ha conegut aquest dilluns al matí. L’escriptora tenia 76 anys i patia des de feia mesos una malaltia degenerativa.\nEntre les seves novel·les destaquen “Històries perverses”, amb la que va guanyar el Premi Crítica Serra d’Or, i “La salvatge”, amb què va guanyar el Premi Sant Jordi. La seva primera obra va ser “És quan miro que hi veig clar”, Premi Víctor Català el 1978.\nEl reconeixement que més il·lusió li va fer, però, va ser el Premi d’Honor de les Lletres Catalanes, atorgat el 2017. Quan el va recollir va assegurar que fins aquell moment s’havia sentit menystinguda.\nIsabel-Clara Simó es va llicenciar en Filosofia a València a finals de la dècada dels 60. Després va anar a viure a Figueres, on va exercir la docència. De forma paral·lela va dirigir durant 11 anys el setmanari Canigó, que va ser fundat el 1968 pel seu marit, el periodista Xavier Dalfó. En el camp del periodisme també va ser col·laboradora del diari Avui, Serra d’Or, El temps i El País.\nPosteriorment va anar a viure a Barcelona, on també va treballar de professora d’institut i després a la Facultat de Traducció i Interpretació de la UPF.\n18 gener, 2019 Josep Lluís Vidal Portada, Societat, Tiana 0


CiU i PSC alerten que la proposta de Colau convertiria Barcelona en un «bordell» | NacióDigital\nAmb el lideratge de Mercè Conesa i Núria Parlon engeguen, conjuntament amb el Moviment Democràtic de les Dones, una recollida de firmes entre càrrec públics i la ciutadania | Des de l'Ajuntament recorden que les competències per "regular la prostitució" són només de la Generalitat i l'Estat\nper Cristina Allué, Barcelona | 18 de març de 2016 a les 15:00 |\nNúria Parlon i Mercè Conesa, aquest divendres a Barcelona | Cristina Garde\nLa presidenta de la Diputació de Barcelona, Mercè Conesa –que també és alcaldessa de Sant Cugat del Vallès–, i les alcaldesses socialistes de l’àrea metropolitana rebutgen frontalment la proposta d’Ada Colau per “regular” la prostitució a la ciutat. “Abans de convertir Barcelona en el bordell del sud d’Europa, cal que obrim un debat amb la resta de municipis de l’àrea metropolitana. Quin model de societat estem construint? La prostitució no és una professió que s’exerceix en clau de llibertat”, ha afirmat taxativa l’alcaldessa de Santa Coloma de Gramenet i vicepresidenta cinquena de la Diputació de Barcelona, Núria Parlon.\nConesa ha afegit que espera que Ada Colau “reconsideri la seva proposta, perquè suposa un retrocés en les polítiques en contra de la violència de gènere”. També ha citat diversos estudis que demostren, segons ella, que l’abolició de la prostitució, com en el cas de la legislació sueca, és millor que les polítiques de regulació que han aplicat països com Holanda o Alemanya.\nPer això, han iniciat amb l’ajuda del Moviment Democràtic de les Dones una recollida de signatures de càrrecs públics, entre els qual ja hi consten les alcaldesses socialistes de Sant Boi de Llobregat, l’Hospitalet de Llobregat, Esplugues de Llobregat i l’alcaldessa convergent de Calella, entre mitja dotzena de càrrecs més. A més, volen ampliar la recollida de firmes a la ciutadania.\nLa regulació, competència de la Generalitat\nFonts del consistori de Barcelona, en declaracions a NacióDigital, però, es mostren sorpreses i recorden que “l’Ajuntament no pot regular la prostitució, perquè les competències són, en tot cas, de la Generalitat i de l’estat espanyol”. Asseguren que la proposta de l’Ajuntament –que diuen haver debatut amb la resta de partits a proposta de Ciutadans– és per “millorar en seguretat laboral i salut l’activitat de les dones que exerceixen la prostitució a través d’ordenances municipals”. Així ho ha afirmat també als mitjans la regidora de Cicle de Vida, Feminismes i LGTBI, Laura Pérez, que ha reiterat que el consistori treballa "per combatre les màfies de la prostitució", que cal distingir de "les persones que exerceixen la prostitució voluntàriament".\nAlhora, Esquerra –que va donar suport a la proposta d’Ada Colau– lamenta a NacióDigital “l’ús partidista de la Diputació de Barcelona”. Creuen que “no correspon” que, com a presidenta de la institució, Mercè Conesa s’hagi posicionat contra la proposta del consistori barceloní sense haver-ho consensuat prèviament, i se’n desmarquen completament. Cal recordar que els republicans governen la institució provincial amb CiU.\nTant Mercè Conesa com Núria Parlon, que han estat acompanyades per l'alcaldessa de Sant Boi de Llobregat, Lluïsa Moret, i la vicepresidenta del Moviment Democràtic de les Dones, Cristina Simó, entre d'altres plataformes en defensa de les dones, han mostrat el seu interès en fer arribar la seva proposta abolicionista a instàncies parlamentàries després d’haver generat debat entre la ciutadania.\nManifest de rebuig a la proposta de Barcelona en Comú de regular la prostitució\nFront comú de CiU i PSC contra l'intent d'Ada Colau de regular la prostitució\nBarcelona, Societat, Mercè Conesa, prostitució, núria parlon, Diputació de Barcelona, Lluïsa Moret, Barcelona, Ajuntament de Barcelona\nrol de sexes\nPer jcc el 19 de març de 2016 a les 09:47\nA la societat on vivim les actituds de menyspreu cap a les dones sembla que no té possibilitats de canvi, però això no és cert. És possible fer canviar allò que fins ara ha estat normal si tenim la voluntat de canviar-ho i per fer-ho ens cal educació i adonar-nos de com hi contribuïm inconscientment. Aquest enllaç que si bé no és una meravella si és una bona manera d’ajudar a adonar-nos de com se sent les persones infravalorades. Aquí parlem de dones, però és extensible a qualsevol col•lectiu humà. https://www.youtube.com/watch?v=90TqbchFQYY\nPer JRRiudoms el 18 de març de 2016 a les 23:03\nLegalitzar la prostitució es el mateix que legalitzar la violació. De ben segur que algú es deu sentir realitzat després que el viollin, però no és lògic que per una persona malalta totes les altres tinguin de suportar el mal trangol de ser violades. I la prostitució no és el mateix que qualsevol altra feina: A ningú, en una feina "normal", se l'obliga obrir-se de cames o parar el cul a canvi d'un sou (Com no és normal que a les escoles els infants siguin "estimats" d'una manera "especial"). Aquestes persones que troben "normal" que algú sigui violat a canvi de diners, li diría que digués a una filla seva o a alguna coneguda de treballar de prostituta... Veuriem quina resposta obté. I si la raó o l'argument esgrimit és "perquè sempre ha existit i existirá", doncs legalitzem l'assassinat i la pederastia (bé, a Holanda ja van propossar la legalització de la pederastia; l'assssinat ja el tenen legalitzat en segons quins casos en l'avortament i l'eutanasia). Atentament\nA aquestes dones tan els hi fa si el què volen prohibir crearà un gran patiment a la població.\nPer Anònim el 18 de març de 2016 a les 20:48\nMireu aquest pdf. https://www.bra.se/download/18.22a7170813a0d141d21800052648/05+Sexualbrott.pdf a la pàgina 7 surt la gràfica de violacions (la línia continua lila) a Suècia, per anys. Mireu com a partir del 2000-2003, el nombre de violacions s'enfila brutalment, passant d'unes 1800 a 7000. Cal dir que la prostitució es va prohibir el 1999. Queda claríssim que eliminar les vàlvules d'escapament de gran part dels homes, al final es paga. Les sueques estan pagant un preu molt alt per l'eliminació de la prostitució. I els suecs necessitats també. Ara toca a Catalunya, que sigui més infeliç i que augmenti exponencialment el nombre de violacions. Aquestes dones és el què volen.\nPer Anònim el 18 de març de 2016 a les 20:46\nLa prostitució és l'esclavitud contemporània. El tant per cent de dones que exerceixen "voluntàriament" és ridícul. Estic d'acord amb la Maria B. Cap pare o mare desitja pels seus fills un futur d'explotació per les màfies. Tothom ha d'aspirar a una vida digna i lliure. Qui digui el contrari és que té un cacau mental notable.\nPer Anònim el 18 de març de 2016 a les 20:11\nSi aquestes exerceixen voluntariament la prostitució, em sembla que no t ' ets assabentat del que cobren al mes. Ves a una i ofereix-lis un treball "decent ". Ara quan li diguis el que cobrará a final de mes , procura estar a mes dos metres de distància. O mes si te els braçps llargs. Es per esquivar l ' hos... que et donará.\nNo Maria, entenc que et doldria molt. Però no és la solució.\nPer Anònim el 18 de març de 2016 a les 17:51\nMaria B, i quants pares no els hi agrada que els fills/es siguin homosexuals, i quants volen que siguin enginyers en lloc d'escombriaires. I quants prefereixen que sigui actor/actriu que capellà/monja. I a quants els disgustaria que e fessin testimonis de Jehovà. Però et confons, Maria, els nostres fills/es, quan fan els 18 anys, no son propietat nostre. Tan pot ser que el fill es dediqui a la beguda i sigui un pidolaire, es drogui i atraqui, o decideixi fer de prostitut/ta però amb seguretat social i una vida sana, que faci d'enginyer o que es faci testimoni de Jehovà. Entén-ho. Maria, si no ens agrada que el nostre fill faci una professió, no podem prohibir la professió.\nPer Anònim el 18 de març de 2016 a les 17:43\nper que ara no n'hi ha de bordells, oi? Si aquesta és el nivell de l'argument.\nPer Blai. el 18 de març de 2016 a les 17:08\n"A partir d'ara quan algú parli d'ètica i moral serem nosaltres" Jordi Pujol i Soley, 31 de Maig de 1984.\nLa meva modesta opinió en relació a aquest tema\nPer Viure i deixar viure el 18 de març de 2016 a les 16:55\nels partits i les idees que volen un "món perfecte"em fan molta i molta por.Em remeto a la història. Com deia el magnífic escriptor Josep Pla(el qual,d'altra banda,em sembla literalment ridícul i vergonyant que no rebés el Premi d'Honor de les lletres catalanes),així ho hem trobat i així ho deixarem. els experiments amb gasosa,si us plau. aquesta és la meva opinió pel que fa a aquest tema.\nPer Viure i deixar viure el 18 de març de 2016 a les 16:54\nOn es recullen les signatures\nPer Anònim el 18 de març de 2016 a les 15:37\ndels que estem d'acord amb l'alcaldessa Colau?\nPer Anònim el 18 de març de 2016 a les 15:36\nSi és un bordell turístic, ja està bé\nPer Maria B. el 18 de març de 2016 a les 15:34\nEm pregunto quantes d'aquestes dones que "exerceixen la prostitució voluntàriament" pensen que el millor futur per a les seves filles és dedicar-se a la prostitució.\nAquestes dones son inconscients i dolentes.\nPer Anònim el 18 de març de 2016 a les 15:22\nA suècia es va prohibir la prostitució al 1999. Des de llavors, el nombre de delictes de violació ha anat augmentant de forma espectacular. Mireu-ho aquí: http://www.aftonbladet.se/nyheter/article12417039.ab (passeu la estadística de 2004 a 2008, pel traductor de google, si no sabeu suec). Nombre de violacions per 100.000 habitants i any: Antal anmälda våldtäkter i Sverige 2008: 53,2 2007: 46,6 2006: 40,6 2005: 36,8 2004: 25,1 Fotnot: Sifforna gäller anmälda brott per 100 000 invånare. Ja al 2008, amb 53,2 casos era lider mundial només pel darrere de Lesotho. Les dades de 2010 (ho he trobat a un altre lloc) ja son 63 per 100.000 habitants, i al 2014, 71 casos. Hem d'assumir que un percentatge molt gran dels humans son dolentots per naturalesa. (Hitler tenia el suport de la majoria de la població quan va fer el què va fer, i els alemanys no son diferents que ningú). però si no els hi facilites que facin barbaritats no en faran, però si els hi tanques les vàlvules, molts explotaran. Això és el què passa amb prohibir la prostitució. (A Catalunya son uns 6 casos per 100.000 habitants. Anem preparant-nos).